als_Latn dik_Latn sag_Latn
Mbrojtja e Konsumatorit
Mbrojtja e konsumatorit paraqitet një nga fushat kryesore që lidhet drejtpërdrejtë me mbrojtjen e të drejtave të njeriut. Rregullimi i kësaj fushe mbështetet në tre shtylla kryesore sikundër janë shëndeti i konsumatorit, sigurimi i konsumatorit dhe mbrojtja e të drejtave dhe interesave ekonomike të konsumatorit.
Në nenin 4, të Ligjit Nr. 9902 datë 17.04.2008, i ndryshuar, janë përmbledhur parimet bazë të cilat duhet të zbatohen praktikisht në legjislacionin adekuat sikundër janë:
- E drejta e mbrojtjes së shëndetit, mjedisit dhe sigurisë së jetës;
- E drejta e mbrojtjes së interesave ekonomike;
- E drejta e ankimit;
- E drejta e dëmshpërblimit;
- E drejta e edukimit;
- E drejta e marrjes së informacionit;
- E drejta e përdorimit të shërbimeve publike;
- E drejta e mbrojtjes ligjore;
- E drejta e organizimit në shoqata ose bashkime për mbrojtjen e interesave të konsumatorëve dhe e drejta e përfaqësimit të tyre vendimmarrëse.
Ligji Nr. 9902 datë 17.04.2008, “Për mbrojtjen e konsumatorit”, i ndryshuar, përbën legjislacionin bazë për këtë të drejtë, ku edhe Avokatit të Popullit i njihet një rol i veçantë në nenin 56 të tij për mbrojtjen e interesave të konsumatorit jo vetëm për ankesa individuale, por edhe raste të një komuniteti më të gjërë në të gjithë vendin.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn